Държавен вестник, бр. 20, 2021 г., стр. 75

БРОЙ  20	
Д Ъ Р Ж А В Е Н  В Е С Т Н И К 	
СТР.  75  
(2) Предоставянето на даден набор от 
информация по приложения № 1 и 2 не се 
изисква, когато тя не е от значение или не е 
необходима за оценката на риска във връзка 
с конкретно заявление, с оглед на характерис-
тиките на съответния ГМО, мащаба и усло-
вията на освобождаването или предвидените 
условия на употреба.
(3) Степента на подробност за всеки набор 
от информация може да варира и в зависи-
мост от естеството и мащаба на планираното 
освобождаване.
(4) Към всеки набор от информация се 
предоставят и резюметата, и резултатите 
от изследванията, към които е направено 
позоваване в заявлението, в т.ч. обяснение 
за тяхното значение за оценката на риска за 
околната среда, когато това е приложимо.“
§ 3. Глава трета се изменя така:
„ Г л а в а  т р е т а
ИНФОРМАЦИЯ ЗА РЕЗУЛТАТИТЕ ОТ ОС-
ВОБОЖДАВАНЕТО НА ГМО В ОКОЛНАТА 
СРЕДА ПО ОТНОШЕНИЕ НА РИСКА ЗА 
ЧОВЕШКОТО ЗДРАВЕ И ОКОЛНАТА СРЕДА 
И ФОРМАТА, В КОЯТО СЕ ПРЕДОСТАВЯ, 
СЪГЛАСНО ЧЛ. 55, АЛ. 1 ОТ ЗГМО
Чл. 3. (1) Лицата, получили разрешение за 
освобождаване в околната среда на ГМО, уве-
домяват с доклад министъра на околната среда 
и водите за резултатите от освобождаването 
по отношение на риска за човешкото здраве 
и околната среда в сроковете, определени в 
разрешението.
(2) При освобождаване на ГМВР по от-
ношение на доклада по ал. 1 се прилагат 
разпоредбите на Решение 2003/701/ЕО на 
Комисията от 29 септември 2003 година за 
установяване съгласно Директива 2001/18/
ЕО на Европейския парламент и на Съвета 
на формат за представяне на резултатите от 
съзнателното освобождаване на генетично 
модифицирани висши растения в околната 
среда за цели, различни от пускане на пазара 
(ОВ, L 254 от 8 октомври 2003 г., Специално 
българско издание: глава 15, том 010), наричано 
по-нататък „Решение 2003/701/ЕО“.
(3) При освобождаване на ГМО, различни 
от ГМВР, по отношение на доклада по ал. 1 
се прилагат следните изисквания: 
1. докладът да се отнася към не повече от 
едно разрешение за освобождаване в околната 
среда на ГМО, чиито номер и дата се посочват;
2. докладът задължително да съдържа 
следната информация:
а) името/наименованието на заявителя и 
на проекта;
б) номера и датата на издаденото разре-
шение за освобождаване в околната среда 
на ГМО;
в) местоположението и кадастралния номер 
на участъка/участъците, където се извършва 
освобождаването;
г) периода, за който се докладва;
д) резултатите от освобождаването в док-
ладвания период;
е) наличието на промяна в оценката на 
риска поради:
аа) отклонение от очакваните резултати по 
отношение на рисковете за човешкото здраве 
и околната среда;
бб) нова информация, която може да доведе 
до повишаване на риска за човешкото здраве и 
околната среда в резултат на освобождаването;
вв) други причини;
3. за докладване се използва формата за 
докладване по приложението към Решение 
2003/701/ЕО, с необходимите промени, от-
читащи естеството на конкретния ГМО и на 
конкретното освобождаване; 
4. докладът да се предоставя и в електро-
нен формат.
Чл. 4. (1) Комисията по чл. 6 от ЗГМО 
извършва проверка на пълнотата и досто-
верността на посочената в доклада по чл. 3 
информация и изготвя становище в 30-дневен 
срок от получаването на доклада.
(2) На базата на становището на комиси-
ята министърът на околната среда и водите 
може да поиска допълнителна информация, 
като мотивира искането си и определи срок 
за получаването є.
Чл. 5. (1) На базата на информацията, 
съдържаща се в доклада по чл. 3, и на ста-
новището на комисията по чл. 4 министърът 
на околната среда и водите с решение може:
1. да одобри следващия етап на освобож-
даването на ГМО в околната среда;
2. да промени условията или да спре за-
винаги или временно освобождаването на 
ГМО в околната среда, като посочи мотивите 
си за това.
(2) Лицата по чл. 6, ал. 1 се уведомяват за 
решението на министъра на околната среда и 
водите в 3-дневен срок от неговото издаване.“
§ 4. Глава четвърта се изменя така:
„ Г л а в а  ч е т в ъ р т а
ИНФОРМАЦИЯ, КОЯТО СЕ СЪДЪРЖА В 
ЗАЯВЛЕНИЕТО ЗА ПУСКАНЕ НА ПАЗАРА 
НА ГМО, СЪГЛАСНО ЧЛ. 60, АЛ. 1, Т. 2 – 5 
ОТ ЗГМО
Чл. 6. (1) Заявлението по чл. 59, ал. 2 от 
ЗГМО включва информацията по:
1. приложение № 1 – за ГМО, различни 
висши растения, или
2. приложение № 3 – за ГМВР.
(2) Предоставянето на даден набор от 
информация по приложения № 1 и 3 не се 
изисква, когато тя не е от значение или не е 
необходима за оценката на риска във връзка 
с конкретно заявление, с оглед на характерис-
тиките на съответния ГМО, мащаба и усло-
вията на освобождаването или предвидените 
условия на употреба.
(3) Степента на подробност за всеки набор 
от информация може да варира и в зависи-
мост от естеството и мащаба на планираното 
освобождаване.
(4) Към всеки набор от информация се 
предоставят и: